บริษัท เอฟเอ็นเอส โฮลดิ้งส์ จำกัด (มหาชน) และบริษัทย่อย

งบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2568

และ

รายงานการสอบทานของผู้สอบบัญชีรับอนุญาต

**รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

**เสนอ** **คณะกรรมการบริษัท เอฟเอ็นเอส โฮลดิ้งส์ จำกัด (มหาชน)**

ข้าพเจ้าได้สอบทานงบฐานะการเงินรวมและงบฐานะการเงินเฉพาะกิจการ ณ วันที่ 30 กันยายน 2568 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับงวดสามเดือนและเก้าเดือนสิ้นสุดวันที่ 30 กันยายน 2568 งบการเปลี่ยนแปลงส่วนของผู้ถือหุ้นรวมและงบการเปลี่ยนแปลงส่วนของผู้ถือหุ้นเฉพาะกิจการและงบกระแสเงินสดรวมและงบกระแสเงินสดเฉพาะกิจการสำหรับงวดเก้าเดือนสิ้นสุดวันที่ 30 กันยายน 2568 และหมายเหตุประกอบงบการเงินแบบย่อ (ข้อมูลทางการเงินระหว่างกาล) ของบริษัท เอฟเอ็นเอส โฮลดิ้งส์ จำกัด (มหาชน) และบริษัทย่อย และของเฉพาะบริษัท เอฟเอ็นเอส โฮลดิ้งส์ จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล   
ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

*ขอบเขตการสอบทาน*

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาล  
โดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่แสดงความเห็นต่อข้อมูลทางการเงินระหว่างกาลที่สอบทาน

*ข้อสรุป*

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าว ไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

*ข้อมูลและเหตุการณ์ที่เน้น*

ข้าพเจ้าขอให้สังเกตเรื่องดังต่อไปนี้

1. หมายเหตุประกอบข้อมูลทางการเงินระหว่างกาลข้อ 1 ซึ่งระบุว่า กลุ่มบริษัทและบริษัทมีขาดทุนสุทธิสำหรับงวดสามเดือนสิ้นสุดวันที่ 30 กันยายน 2568 จำนวน 189.2 ล้านบาท และ 271.9 ล้านบาท ตามลำดับ และมีขาดทุนสุทธิสำหรับงวดเก้าเดือนสิ้นสุดวันที่ 30 กันยายน 2568 จำนวน 476.8 ล้านบาท และ 239.3 ล้านบาท ตามลำดับ และ ณ วันเดียวกัน กลุ่มบริษัทและบริษัทมีสินทรัพย์หมุนเวียนสูงกว่าหนี้สินหมุนเวียนจำนวน 553.6 ล้านบาท และ 1,580.7 ล้านบาท ตามลำดับ ทั้งนี้หากไม่รวมรายการเงินให้กู้ยืมระยะสั้นแก่กิจการที่เกี่ยวข้องกันจำนวน 1,038.7 ล้านบาท และ 1,997.3 ล้านบาท ตามลำดับ กลุ่มบริษัทและบริษัทจะมีหนี้สินหมุนเวียนสูงกว่าสินทรัพย์หมุนเวียนจำนวน 485.1 ล้านบาท และ 416.6 ล้านบาท ตามลำดับ อย่างไรก็ตาม กลุ่มบริษัทและบริษัทอยู่ระหว่างการดำเนินการเพื่อแก้ไขปัญหาสภาพคล่องให้ดีขึ้น เหตุการณ์หรือสถานการณ์ดังกล่าวตลอดจนเรื่องอื่นที่กล่าวถึงในหมายเหตุข้อ 1 แสดงให้เห็นว่ามีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของกลุ่มบริษัทและบริษัท
2. หมายเหตุประกอบข้อมูลทางการเงินระหว่างกาลข้อ 9 ซึ่งได้อธิบายถึงการดำเนินงานที่ยกเลิกจากการสูญเสีย  
   การควบคุมใน บริษัท มั่นคงเคหะการ จำกัด (มหาชน) ในระหว่างปี 2567 เนื่องจากกลุ่มบริษัทสละสิทธิ์การจองซื้อหุ้นสามัญเพิ่มทุนตามสัดส่วน การสูญเสียการควบคุมดังกล่าวทำให้ผลการดำเนินงานของส่วนงานกิจการพัฒนาอสังหาริมทรัพย์ ส่วนงานให้เช่าคลังสินค้า โรงงานและอื่น ๆ และส่วนงานบริหารอสังหาริมทรัพย์สำหรับงวดเก้าเดือนสิ้นสุดวันที่ 30 กันยายน 2567 ถูกแสดงเป็นการดำเนินงานที่ยกเลิก

ทั้งนี้ข้อสรุปของข้าพเจ้าไม่ได้เปลี่ยนแปลงไปเนื่องจากเรื่องเหล่านี้

(ฐิติมา พงศ์ไชยยง)

ผู้สอบบัญชีรับอนุญาต

เลขทะเบียน 10728

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

13 พฤศจิกายน 2568